ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms pl en nl id id pl id id id id id id id id id id id id ms id id ms id id id id id id ms ms ms id id id ms id ms id id id id id id ms id en id id id id ms id ms ms ms en en en id id id id id en id id jv ms id id it es id id en id ms ms ms ms ms ms
Rawatan Kencing Tak Lawas Untuk Orang Tua: Ini Yang Boleh Dicuba!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Orang Tua Kena Baca Ini Jika Alami Kencing Tak Lawas! #4 Itu Paling Penting
Ditulis oleh Ahmad Farid Disemak pada 23/06/2021
Disemak secara perubatan oleh Dr. Joseph Tan
Individu terutamanya golongan orang tua sering kali menghidap penyakit ini, namun tidak tahu akan rawatan kencing tak lawas yang terbaik.
Hakikatnya, ia bukanlah satu masalah yang tidak boleh diubati kerana terdapat beberapa cara lawaskan kencing sama ada moden atau tradisional.
Persoalannya, apakah penawar kencing tak lawas yang dinyatakan tersebut? Jom sama-sama kita ikuti artikel ini dengan lebih lanjut!
Untuk mendapatkan lebih banyak info tentang Urologi, sila dapatkan di sini.
Masalah kencing tak lawas & orang tua
Masalah yang juga dikenali sebagai inkontinen urin ini berlaku apabila organ pundi kencing hilang kawalan untuk membuang air kecil.
Ia dikatakan mungkin lebih kerap berlaku dalam kalangan wanita dan statistik mencatatkan sekitar 30% wanita di Malaysia mengalaminya.
Namun demikian, ini tidak bermakna golongan lelaki boleh terselamat daripada penyakit ini khususnya buat mereka yang sudah lewat usia.
Dalam erti kata lebih mudah, kalian akan lebih berisiko menghidapinya jika wujud dua faktor utama ini iaitu berjantina wanita serta berusia lewat.
Kebiasaannya, masalah kencing tak lawas ini akan berlaku apabila otot dan saraf yang membantu pundi kencing mengalami masalah.
Dalam pada itu, wujud juga beberapa faktor risiko yang memicu masalah ini iaitu:
Sembelit yang menyebabkan tekanan berlebihan ketika membuang air
Berat badan yang berlebihan atau obesiti
Kecederaan sistem saraf akibat kondisi seperti kencing manis dan sklerosis berbilang
Kesan pembedahan seperti histerektomi
Rawatan kencing tak lawas buat orang tua
Seperti yang telah kami nyatakan di atas, masalah ini lebih cenderung berlaku kepada golongan wanita dan lanjut usia.
Disebabkan itu, mereka yang berisiko tinggi haruslah tahu akan cara lawaskan kencing agar masalah ini mampu dikawal.
Bagaimana? Ini dia penawar kencing tak lawas untuk orang tua yang terbaik!
#1. Kurangkan berat badan
Orang tua yang mempunyai berat badan berlebihan atau obesiti cenderung lemah otot pelvik serta pundi kencing akibat lapisan lemak yang terkumpul.
Oleh itu, sila kurangkan berat badan seberapa yang mampu dengan berpandukan pada BMI anda untuk organ serta tubuh badan yang lebih sihat.
#2. Elakkan angkat beban
Orang tua yang kerap mengangkat beban, barang atau benda yang berat lebih mudah mendapat tekanan pada otot pelvik serta pundi kencing.
Jadi, cuba elakkannya jika boleh dan lakukannya dengan cara yang betul seandainya anda terpaksa lakukan untuk melindungi organ serta tulang belakang kalian.
Penawar kencing tak lawas #3. Berhenti merokok segera
Jika anda sudah berusia dan masih merokok, risiko inkontinen urin adalah lebih tinggi ekoran kekerapan batuk yang mengakibatkan tekanan pada otot pelvik dan pundi kencing.
Maka berhentilah segera sebelum terlambat kerana tabiat buruk ini juga boleh merosakkan kesihatan dan kehidupan anda di usia emas.
#4. Sila makan dan minum dengan betul
Warga emas harus elakkan diri daripada mengambil minuman berkafein serta beralkohol kerana ia hanya akan menjejaskan pundi kencing.
Kurangkan juga makanan yang pedas, berasid dan bergoreng kerana ia boleh membuat simptom inkontinen urin menjadi lebih teruk.
Cara lawaskan kencing #5. Bersenam
Setiap individu khususnya yang lewat usia sangat digalakkan untuk bersenam bagi menjamin kesejahteraan hidup di usia tua.
Senaman pelvik contohnya sangat bagus untuk dilakukan ekoran manfaatnya yang boleh menguatkan otot bahagian ini.
Orang tua harus lebih peka dengan kencing tak lawas!
Hanya disebabkan anda sudah berusia lewat dan berjantina wanita, itu tidak sepatutnya dijadikan alasan untuk kalian tidak peka dengan masalah ini.
Ya, memang benar bahawa usia dan jantina adalah faktor utama ia berlaku namun masih wujud penawar kencing tak lawas yang boleh kalian cuba.
Apa yang lebih penting adalah kalian tidak mudah percaya dengan kaedah rawatan tradisional sebagai cara lawaskan kencing di media sosial.
Sebaiknya, sila berjumpa doktor dengan segera dan kerap sekiranya masalah kencing seperti ini berlaku demi mengelakkannya daripada terus berulang ya?
Hello Health Group tidak menawarkan nasihat perubatan, diagnosis atau rawatan.
Ada 5 Jenis Masalah Kencing Tidak Lawas, Mana Satu Yang Mungkin Anda Pernah Alami?
Keliru Sama Ada Alami Kencing Tak Lawas Atau Penyakit Lain? Ini Simptom Utamanya!
Ditulis oleh Ahmad Farid Disemak pada 23/06/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.